hotchpotch/miracl-hf-unified huggingface dataset:
শাহরিয়ার নাজিম জয়
শাহরিয়ার নাজিম জয় (জন্ম: ৮ই জানুয়ারি, ১৯৭৮) হলেন একজন বাংলাদেশী অভিনেতা, পরিচালক ও প্রযোজক। তিনি প্রধানত টেলিভিশন নাটক ও ধারাবাহিক নাটকে অভিনয় করেন। ১৯৯৭ সালে "গোধুলী লগ্নে" নাটক দিয়ে তার টেলিভিশন পর্দায় অভিষেক হয়। তিনি "বিলেত বিলাস" ও "কন্যা কুমারী" টেলিভিশন নাটক দিয়ে জনপ্রিয়তা অর্জন করেন। তার পরিচালিত প্রথম টেলিভিশন নাটক "গলির মোড়ে সিডির দোকান"। ২০০৬ সালে "জীবনের গল্প" দিয়ে তার চলচ্চিত্রে অভিষেক হয়। পরবর্তীতে তিনি "এই যে দুনিয়া", "গ্রাম গঞ্জের পিরীত", "পাষাণের প্রেম", ও "মোস্ট ওয়েলকাম ২" চলচ্চিত্রে অভিনয় করেন। ২০১৫ সালে "প্রার্থনা" দিয়ে তার চলচ্চিত্র পরিচালনায় অভিষেক হয়। এছাড়া তিনি এটিএন বাংলার সেলিব্রিটি টক-শো "সেন্স অফ হিউমার", এশিয়ান টিভির "কমনসেন্স" এবং একুশে টেলিভিশনের "উইথ নাজিম জয়" অনুষ্ঠান উপস্থাপনা করেন।
১৯৯৭ সালে "গোধুলী লগ্নে" নাটকে অভিনয়ের মধ্য দিয়ে জয়ের টেলিভিশন পর্দায় অভিষেক হয়। একই বছর তিনি বুলবুল আহমেদ পরিচালিত "অন্যমনে" টেলিভিশন নাটকে তাজিন আহমেদের বিপরীতে অভিনয় করেন। একক নায়ক হিসেবে তিনি বুলবুল আহমেদের "বিলেত বিলাস" ও "কন্যা কুমারী" টেলিভিশন নাটক দিয়ে জনপ্রিয়তা অর্জন করেন। ২০০৪ সালে তিনি "পাতা ঝরে বৃক্ষ মরে না" টেলিভিশন নাটকে অভিনয় করেন। সোহেল আরমান পরিচালিত এই নাটকে তার বিপরীতে ছিলেন রুমানা রশিদ ঈশিতা।
গাজী মাজহারুল আনোয়ার পরিচালিত "জীবনের গল্প" (২০০৬) দিয়ে তার চলচ্চিত্র অভিনয়ে অভিষেক হয়। এতে তার বিপরীতে অভিনয় করেন শাবনূর। পরের বছর তিনি মাজহারুল আনোয়ারের "এই যে দুনিয়া" চলচ্চিত্রে অভিনয় করেন। একই বছর তিনি সোহেল আরমান পরিচালিত "গ্রাম গঞ্জের পিরীত" চলচ্চিত্রে অভিনয় করেন। "গলির মোড়ে সিডির দোকান" দিয়ে তার টেলিভিশন নাটক পরিচালনায় অভিষেক হয়।
২০১০ সালের ঈদুল ফিতরে তিনি ২৫টি নাটকে কাজ করেন। তিনি নিজে সাতটি নাটক রচনা ও পরিচালনা করেন। তার নিজের রচনা ও পরিচালনায় "তিতির ও শঙ্খচিল" নাটকটি দেশ টিভিতে প্রচারিত হয়। এই নাটক দিয়ে প্রায় ছয় বছর পর তিনি ঈশিতার বিপরীতে কাজ করেন। তার রচিত ও পরিচালিত "স্বার্থপর" নাটকটি বিটিভিতে প্রচারিত হয়। এছাড়া তিনি আলভী আহমেদ পরিচালিত "কক্ষপথ"। এতে তার বিপরীতে ছিলেন নুসরাত ইমরোজ তিশা।
২০১৫ সালে জয়ের চলচ্চিত্র পরিচালনায় অভিষেক হয়। তার নিজের রচিত ও পরিচালিত "প্রার্থনা" চলচ্চিত্রটি প্রযোজনা করে ইমপ্রেস টেলিফিল্ম। শুরুতে এর নাম রাখা হয়েছিল "আমরা যারা বাবা-মা", পরে তা পরিবর্তন করে "প্রার্থনা" রাখা হয়। এটি শহুরে জীবনে পিতামাতার কাছ থেকে সন্তানের দুরত্ব সৃষ্টির গল্প। চলচ্চিত্রটি ঈদুল আযহায় চ্যানেল আইয়ে মুক্তি দেওয়া হয়। ২০১৬ সালে জয় এটিএন বাংলার সেলিব্রিটি টক-শো "সেন্স অফ হিউমার" উপস্থাপনা করেন। তিনি নিজেই অনুষ্ঠানটির পরিকল্পনা, উপস্থাপনা ও পরিচালনা করেন। এছাড়া তিনি ২০১৭ সালে এশিয়ান টিভির "কমনসেন্স" এবং একুশে টেলিভিশনের "উইথ নাজিম জয়" অনুষ্ঠান উপস্থাপনা করেন। উপস্থাপনার পাশাপাশি তিনি জিনাত হাকিম রচিত "তাহাদের কথা" টেলিভিশন নাটকে অভিনয় করেন। এই নাটকের মাধ্যমে তিনি প্রায় এক যুগ পর ফারজানা চুমকির বিপরীতে অভিনয় করেন। নাটকটি সেপ্টেম্বর মাসে বিটিভিতে প্রচারিত হয়। এছাড়া তার পরিচালিত দ্বিতীয় চলচ্চিত্র "অর্পিতা"র নির্মাণ-উত্তর কাজ চলছে।
২০১৭ সালের সেপ্টেম্বরে টেলিভিশন নির্মাতা ও অভিনেতা হাসান জাহাঙ্গীর জয়, হাসান মাসুদ ও সিদ্দিকের বিরুদ্ধে মানহানির মামলা করেন। এশিয়ান টিভিতে জয়ের উপস্থাপনায় কমনসেন্স অনুষ্ঠানে হাসান মাসুদ জাহাঙ্গীরকে নিয়ে অশালীন কথা বলা ও তার শিক্ষাগত যোগ্যতা নিয়ে মন্তব্য করলে ও সিদ্দিক সমর্থন দেন। এই মন্তব্যের কারণে জাহাঙ্গীর তাদের তিনজনের বিরুদ্ধে মানহানির মামলা করেন।
আলেক্ষ্যং ইউনিয়ন
আলেক্ষ্যং বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।
আলেক্ষ্যং ইউনিয়নের আয়তন ২৮,১৬০ একর (১১৩.৯৬ বর্গ কিলোমিটার)।
২০১১ সালের পরিসংখ্যান অনুযায়ী আলেক্ষ্যং ইউনিয়নের লোকসংখ্যা ৫,৭৪৩ জন। এর মধ্যে পুরুষ ২,৮৪১ জন এবং মহিলা ২,৯০২ জন।
রোয়াংছড়ি উপজেলার উত্তর-মধ্যাংশে আলেক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে নোয়াপতং ইউনিয়ন ও বান্দরবান সদর উপজেলার বান্দরবান সদর ইউনিয়ন, দক্ষিণে রোয়াংছড়ি সদর ইউনিয়ন, পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন এবং উত্তরে রাঙ্গামাটি জেলার বিলাইছড়ি উপজেলার ফারুয়া ইউনিয়ন অবস্থিত।
আলেক্ষ্যং ইউনিয়ন রোয়াংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
আলেক্ষ্যং ইউনিয়নের স্বাক্ষরতার হার ১৯.৯৪%। এ ইউনিয়নে ২টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
আলেক্ষ্যং ইউনিয়নে যোগাযোগের প্রধান সড়ক হল রোয়াংছড়ি-আলেক্ষ্যং সড়ক। প্রধান যোগাযোগ মাধ্যম চাঁদের গাড়ি।
আলেক্ষ্যং ইউনিয়নের মধ্য দিয়ে প্রবাহিত হচ্ছে বেংছড়ি খাল ও তারাছা খাল।
আলেক্ষ্যং ইউনিয়নের প্রধান ২টি হাট-বাজার হল কচ্ছপতলী বাজার এবং বটতলী বাজার।
নোয়াপতং ইউনিয়ন
নোয়াপতং বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।
নোয়াপতং ইউনিয়নের আয়তন ১৭,৯২০ একর (৭২.৫২ বর্গ কিলোমিটার)। এটি রোয়াংছড়ি উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী নোয়াপতং ইউনিয়নের লোকসংখ্যা ৬,৪৬৫ জন। এর মধ্যে পুরুষ ৩,৩১৯ জন এবং মহিলা ৩,১৪৬ জন।
রোয়াংছড়ি উপজেলার সর্ব-উত্তরে নোয়াপতং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৪ কিলোমিটার। এ ইউনিয়নের পূর্বে আলেক্ষ্যং ইউনিয়ন, দক্ষিণে বান্দরবান সদর উপজেলার বান্দরবান সদর ইউনিয়ন ও বান্দরবান পৌরসভা, পশ্চিমে বান্দরবান সদর উপজেলার রাজবিলা ইউনিয়ন এবং উত্তরে রাঙ্গামাটি জেলার রাজস্থলী উপজেলার ঘিলাছড়ি ইউনিয়ন ও বিলাইছড়ি উপজেলার ফারুয়া ইউনিয়ন অবস্থিত।
নোয়াপতং ইউনিয়ন রোয়াংছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি "খক্ষ্যং", "ম্রক্ষ্যং" ও "নোয়াপতং" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
নোয়াপতং ইউনিয়নের স্বাক্ষরতার হার ২৬.৯৯%। এ ইউনিয়নে ১টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
নোয়াপতং ইউনিয়নে যোগাযোগের প্রধান সড়ক হল রোয়াংছড়ি-নোয়াপতং সড়ক। প্রধান যোগাযোগ মাধ্যম চাঁদের গাড়ি।
নোয়াপতং ইউনিয়নের মধ্য দিয়ে প্রবাহিত হচ্ছে নোয়াপতং খাল।
নোয়াপতং ইউনিয়নের প্রধান ২টি হাট-বাজার হল অন্তহাপাড়া বাজার এবং কানাইজোপাড়া বাজার।
উকিল
একজন উকিল এই দিক থেকে তাঁকে বলা যায় যিনি পেশা হিসেবে আইন বিষয় বেছে নিয়েছেন। বিভিন্ন দেশের আইনগত পদ্ধতি হিসেবে এই শব্দ টি কে বিভিন্ন ভাবে বুঝিয়ে থাকে। অনেক ইংরেজি আইন ভিত্তিক বিচার ব্যবস্থাতে বিশদ অর্থে উকিল বলতে ব্যারিস্টার বা আইনজীবী কে বুঝানো হয়। যাই হোক, স্কটিশ, দক্ষিণ আফ্রিকান, ইতালিয়ান,ফ্রেন্স, স্প্যানিশ, পর্তুগীজ, স্ক্যান্ডিনেভিয়ান, পলিশ, দক্ষিণ এশিয়ান এবং দক্ষিণ অ্যামেরিকান বিচার ব্যবস্থায়, উকিল বলতে উচ্চতর শ্রেণির আইনজীবীকে নির্দেশ করে।
"উকিল/ এডভোকেট" শব্দটি কোন কোন ভাষায় আইনজীবীদের জন্য একটি সম্মানের বিষয়, যেমন ""এডভোকেট হোসাইন মোহাম্মদ সাকিব""। প্রত্যহ ব্যবহার্য অর্থ হিসেবে উকিল শব্দ টি দ্বারা কোন ব্যক্তিকে সাহায্য করাও বোঝায়, যেমন রুগী সমর্থন বা নির্বাচিত ব্যক্তির নিকট হতে প্রত্যাশিত সমর্থন; যদিও এই অর্থসমূহ এই আর্টিকেলটি তে বর্ণনা দেয়া হয়নি।
ইংল্যান্ড এবং ওয়েলসে, উকিল এবং প্রোক্টরগণ দেওয়ানি বিষয়ে এডমিরালটি কোর্টে দায়িত্ব পালন করতেন এবং সাথে, কিন্তু শুধু ইংল্যান্ডে, ইংল্যান্ডের চার্চের যাজকীয় কোর্টে, কমন ল কোর্ট এবং ইকুইটি কোর্টে একই ভাবে ব্যারিস্টারগণ এবং এটোর্নিগণ দায়িত্ব পালন করতেন।
উকিলগণ, যারা তাদের ক্ষেত্রে আইনি পেশার সিনিয়র শাখা গঠন করে, তারা অক্সফোর্ড, কেমব্রিজ, অথবা ডাবলিন এবং ডক্টর'স কমনস সোসাইটির ফেলোর ডক্টরস ছিলেন।
উকিলগণ প্রোবেট এবং ডিভোর্সের মামলা সমূহে তাদের বিশেষ অধিকার হারায় যখন ক্রাউন এসব বিষয় ১৮৫৭ সালে চার্চের নিকট থেকে এবং ১৮৫৯ সালে এডমিরালটি কেস সমূহ থেকে প্রত্যাহার করে নেয়। উকিলদের সমাজ কখনই স্বীকৃতভাবে ধ্বসে পড়েনি, কিন্তু এর ভিত্তি ১৮৬৫ সালে নষ্ট হয়ে যায় এবং ১৯১২ সালে শেষ উকিল মারা যান।
ব্যারিস্টারদেরকে 1867 সালে চার্চ অফ ইংল্যান্ডের আর্কসের কোর্টে যুক্ত করা হয়। সম্প্রতি, সোলিশিটার আইনজীবীদেরকেও এই ভূমিকা পালন করার অনুমতি দেওয়া হয়েছে।
"কাজ চলছে..."
বান্দরবান সদর থানা
বান্দরবান সদর থানা বাংলাদেশের বান্দরবান জেলার অন্তর্গত বান্দরবান সদর উপজেলার একটি থানা।
বান্দরবান সদর থানা গঠিত হয় ১৯২৩ সালে।
বান্দরবান সদর উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম বান্দরবান সদর থানার আওতাধীন।
ভার্মিয়ার রেস্টুরেন্ট
fine dining restaurant that received its first Michelin star in 1993. It later lost and regained its star, then scored two stars in 2003.
রেস্টুরেন্ট দখল করে (অংশ) চার থেকে উনিশ 17 শতকের ঘর এবং পঞ্চদশ শতকের চ্যাপেল আপ যে NH Barbizon প্যালেস হোটেল.
ওয়েস্ট ইন্ডিজ ক্রিকেট দলের অধিনায়কদের তালিকা
অত্র নিবন্ধটি কমপক্ষে একটি স্বীকৃতিপ্রাপ্ত আন্তর্জাতিক পর্যায়ের ক্রিকেটে অংশগ্রহণকারী ওয়েস্ট ইন্ডিজ ক্রিকেট দলের পুরুষ, যুব ও মহিলা ক্রিকেট অধিনায়ক সম্পর্কীয়। ৩১ মে, ১৯২৬ তারিখে তৎকালীন ইম্পেরিয়াল ক্রিকেট কনফারেন্সে (বর্তমানের - আন্তর্জাতিক ক্রিকেট কাউন্সিল) ভারত ও নিউজিল্যান্ডের সাথে ওয়েস্ট ইন্ডিজ দল একযোগে পূর্ণাঙ্গ সদস্যভূক্ত হয়। ১৯২৮ সালে দলটি লর্ডসে প্রথমবারের মতো ইংল্যান্ডের বিপক্ষে টেস্ট খেলায় প্রতিদ্বন্দ্বিতায় অবতীর্ণ হয়। অন্য প্রতিপক্ষ হিসেবে ১৯৩০-৩১ মৌসুমে অস্ট্রেলিয়ার বিপক্ষে অংশ নেয়।
আইসিসি’র সদস্য হবার পূর্বে দলটি সম্মিলিত ওয়েস্ট ইন্ডিজ দল নামে পরিচিত ছিল। ১৮৮৪ সালে দলটি এ নামে গঠিত হয়। ১৮৮৬ সালে ডেমেরারার চার্লস গাই অস্টিন ওয়াটের নেতৃত্বে সম্মিলিত ওয়েস্ট ইন্ডিজ দল কানাডা ও মার্কিন যুক্তরাষ্ট্র গমন করে। এছাড়াও, জ্যামাইকার লরেন্স ফিফ দলের অধিনায়কের দায়িত্বে ছিলেন। ওয়াটের নেতৃত্বাধীন দলে তিনি সহঃ অধিনায়কেরও দায়িত্ব পালন করেন। ১৮৮৮ সালে ফিরতি সফরে মার্কিন যুক্তরাষ্ট্র ওয়েস্ট ইন্ডিজে আসলে সম্মিলিত ওয়েস্ট ইন্ডিজ দলকে এডওয়ার্ড রাইট নেতৃত্ব দেন।
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারন করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।
ঐ সফরগুলোয় অন্যান্য প্রতিপক্ষ দল হিসেবে শৌখিন দল, এমসিসি, একবার ইংল্যান্ড একাদশ, স্কটল্যান্ড ও আয়ারল্যান্ডের বিপক্ষে খেলে। কিছু খেলা প্রথম-শ্রেণীর খেলার মর্যাদা পায়নি। ১৮৯৭ থেকে ১৯২৬ সময়কালে বিভিন্ন অধিনায়ক ওয়েস্ট ইন্ডিজ দলের অধিনায়কের ভূমিকায় অবতীর্ণ হন। তন্মধ্যে, অচার ওয়ার্নার, স্ট্যানলি স্প্রোস্টন (প্রথম-শ্রেণীবিহীন), হ্যারল্ড অস্টিন, ক্লিমেন্ট কিং, আলফ্রেড হ্যারিংটন, এডউইন মোল্ডার, উইলিয়াম শার্লক, পার্সি টারিল্টন, ম্যালকম অস্টিন ও কার্ল নুনেস অন্যতম।
অত্র তালিকায় ওয়েস্ট ইন্ডিজ দলের পক্ষে কমপক্ষে একটি খেলায় অধিনায়কত্বকারী ক্রিকেটারদেরকে অন্তর্ভূক্ত করা হয়েছে। ওয়েস্ট ইন্ডিজের টেস্ট অধিনায়কত্বের উত্তরণকালকে তিনটি যুগে বিভক্ত করা হয়েছে।
অত্র তালিকার ফলাফল ২০১৫ সালে অস্ট্রেলিয়া দলের ওয়েস্ট ইন্ডিজ সফর পর্যন্ত সঠিক। (†) ড্যাগার চিহ্নিত খেলোয়াড় কোন সিরিজের কমপক্ষে একটি টেস্টে নিয়মিত অধিনায়কের সহকারী হিসেবে বা সিরিজে স্বল্পকালীন অধিনায়কের দায়িত্বে মনোনীত হয়েছিলেন।
পাদটীকা:
পাদটীকা:
চিকিৎসা ক্ষেত্রে নারী
ইতিহাস বিবেচনায় এমনকি বর্তমানেও বিশ্বের বেশ কিছু অঞ্চলে চিকিৎসাক্ষেত্রে (চিকিৎসক হিসেবে এবং অস্ত্রপাচারকারীর{সার্জিক্যাল} ভূমিকায়) এবং ঔষধশিল্পে নারীর অংশগ্রহন, অবদান উল্লেখযোগ্য হারে সীমিত করে রাখা হয়েছে। তবে, নারীদের সেবিকা এবং বেসরকারি সংস্থাগুলোর স্বাস্থ্যকর্মীর ভূমিকায় যে অবদান তা চোখে পড়ার মতোই। বিশ্বের প্রায় সবগুলো দেশই এখন নারীদের চিকিৎসাবিদ্যা অর্জনে সমান সুযোগ প্রদান করে থাকে। কিন্তু, সবগুলো দেশই কর্মসংস্থানে নারীদের সমান সুযোগ এবং অংশগ্রহন নিশ্চিত করতে পারে না, এবং বর্তমানে বিশেষজ্ঞ চিকিৎসক হিসেবে নারীদের অংশগ্রহনের পরিধি বিস্তারপূর্বক চিকিৎসাক্ষেত্রে লিঙ্গীয়সমতা বিধান একটি বৈশ্বিক চ্যালেঞ্জ। যা মোকাবেলা করে অতিদ্রুত চিকিৎসাক্ষেত্রে লিঙ্গীয়সমতাবিধানে এবং নারীদের সমান অংশগ্রহন নিশ্চিত করতে সোচ্চার হওয়া এবং কার্যকরী ভূমিকা পালন করা অতীব জরুরী। এমনকি গবেষণা এবং সমীক্ষাগুলোও যখন বলছে যে, মহিলা ডাক্তাররা পুরুষ ডাক্তারদের তুলনায় উচ্চমানের সেবা প্রদানে সক্ষম, তখন চিকিৎসা ক্ষেত্রে নারীদের পিছিয়ে পড়া অন্য কোন সামাজিক অথবা রাষ্ট্রীয় দূর্বলতার দিকেই অঙ্গুলিনির্দেশ করে!
আধুনিক চিকিৎসাবিদ্যার চর্চা(নারী)
১৫৪০ ইং সনে,ইংল্যান্ডের হেনরী অষ্টম "বারবার সার্জনস" কোম্পানিকে পেশাগত চর্চার জন্য চার্টার তথা অনুমতি প্রদান করেন, যা বিশেষভাবে স্বাস্থ্যসেবার জন্য পেশাজীবীদের দ্বারাই পরিচালিত ছিল,তবে দুঃখজনক হলেও নারীরা ছিল উপেক্ষিত। কিন্তু নারীরা এই সময়েও যেকোনো উপায়ে পেশাদারী অনুশীলন অব্যাহত রেখেছিলেন। বিশেষায়িত কোন প্রশিক্ষণ বা স্বীকৃতি ছাড়াই নারীরা পরবর্তী কয়েক শতাব্দী ইংল্যান্ডে এবং উত্তর আমেরিকাতে অনুশীলন চালিয়ে যান! ঔষধগুলো যখন প্রথম দিকে পেশাদারি চর্চার নিমিত্তে ব্যবহার উপযোগী করবার প্রচেষ্টা বিরাজমান ছিল,ওই সময়ে চিকিৎসাক্ষেত্রে নারীদের অংশগ্রহণ সামাজিক প্রেক্ষাপট বিবেচনায় এবং আইনগতভাবেই সীমিত করে দেয়া হয়েছিল।
শত বিপত্তি সত্ত্বেও, নারীরা উন্মুক্তভাবেই স্বাস্থ্যসেবার সহযোগী পেশায়(নার্সিং, মিডওয়াইফরি ইত্যাদি) ঔষধের ব্যবহার বজায় রেখেছিলেন এবং চিকিৎসাখাতে অবদান রেখেছেন। উনবিংশ এবং বিংশ শতাব্দী জুড়ে চিকিৎসাবিদ্যা অর্জনে এবং চিকিৎসা ক্ষেত্রে নারীদের স্বতঃস্ফূর্ত অংশগ্রহন এবং সফলতা উল্লেখযোগ্য এবং প্রভাবনীয়! কখনো কখনো এই সফলতা বিপর্যয়ের সম্মুখীন হয়ে প্রভাবান্বিত হয়েছিল, যেমন, মেরি রথ ওয়ালশ ডকুমেন্টেশনে দেখিয়েছেন যে,বিংশ শতাব্দীর প্রথম থেকে নিম্নগামী রেখা সর্বদা হ্রাসমান ছিল চিকিৎসা সেবায় নারীর অবদান পরিমাপক গ্রাফে। ১৯০০ সালে মার্কিন যুক্তরাষ্ট্রে যে পরিমান নারী ডাক্তার ছিল,১৯৫০ সালে সে তুলনায় সংখ্যায় অনেক কম নারী ডাক্তার কাজ করেছেন। যাই হোক, বিংশ শতাব্দীর শেষার্ধে পুরো বোর্ড জুড়েই নারীরা দারুন সফলতা অর্জন করে। উদাহরনস্বরূপ,যুক্তরাষ্ট্রে, ১৯৬৯ সালে যুক্তরাষ্ট্র মেডিকেল বিশ্ববিদ্যালয়ে মোট ৯% মহিলা ছিল, ১৯৭৬ সালে যা বেড়ে দাড়িয়েছিল ২০% এ! আর ১৯৮৫ সাল নাগাদ অনুশীলনরত নারী চিকিৎসকদের সংখ্যা দাঁড়ায় শতকরা ১৬ ভাগ।
সিঙ্গাপুরের ইতিহাস
সিঙ্গাপুর নামটি এসেছে মালেশিয়ান শব্দ 'সিঙ্গাপুরা' (singapura) থেকে। যেখানে Singa শব্দটি এসেছে সংস্কৃত শব্দ 'সিমহা'(simha) থেকে যার অর্থ সিংহ এবং 'পুরা'(pura) শব্দটির অর্থ সিটি বা শহর। সুতরাং সিঙ্গাপুর শব্দের অর্থ সিংহের শহর।
মালয় কাহিনী অনুসারে, ১২৯৯ সালে স্যাঙ নিলা উতামা(Sang Nila Utama) আজকের সিঙ্গাপুরকে 'সিঙ্গাপুরা' নামে নামকরণ করেন। স্যাঙ নিলা উতামা তখন শ্রীবিজয়া(Srivijiya) সাম্রাজ্যের রাজধানী প্যালেমবাগ (Palembang) এর রাজপুত্র ছিলেন। একদিন তিনি ও তার কিছু সৈন্য মিলে বিনটান দ্বীপে শিকারের করতে যান। শিকারের সময় সে একটা হরিণের পিছু নিতে নিতে একটা ছোট পাহাড়ের কাছে উপনীত হয় কিন্তু সেখানে গিয়ে তিনি আর হরিণকে দেখতে পায় নাহ। তারপর হরিণটিকে শিকারের উদ্দেশ্যে সামনে থাকা একটা বড় পাহাড়ের চূড়ায় উঠার সিদ্ধান্ত নেন। পাহাড়ে উঠার পর তিনি আরও একটা দ্বীপ দেখতে পান। মন্ত্রীকে জিজ্ঞাসা করার পর তিনি জানতে পারলেন দ্বীপটির নাম 'তেমাসেক'। তিনি সেখানে যাওয়ার জন্য তার লোকজনকে আদেশ করলেন এবং জাহাজে চড়ে তেমাসেক দ্বীপের উদ্দেশ্যে রওনা হলেন। তেমাসেক যাওয়ার পথে তার জাহাজ সামুদ্রিক ঝড়ের কবলে পড়ে, ঝড়ের তান্ডবলীলা বেড়ে যাওয়ার কারণে তিনি জাহাজ থেকে ভারী মালামাল ফেলে দেওয়ার আদেশ দেন। কিন্তু কিছুতেই যেন কিছু হচ্ছিল নাহ, ঝড়ের গতি বেড়েই চলেছিল। এমতবস্থায় জাহাজের ক্যাপ্টেন, রাজপুত্র স্যাঙ নিলা উতামাকে তার মুকুট সাগরে ফেলে দেওয়ার কথা বললেন। ক্যাপ্টেনের কথা অনুযায়ী স্যাঙ নিলা তার মাথার মুকুট সমুদ্রে ফেলে দিলেন। কিছুক্ষণের মধ্যে ঝড় থেমে যায় এবং তারা সবাই 'তেমাসেক' দ্বীপে নিরাপদে পৌছান। সেখানে তিনি দ্রুতগতিতে জঙ্গলের দিকে চলে যাওয়া একটি জন্তু দেখতে পান। মন্ত্রী জন্তুটিকে সিংহ নামে অভিহিত করে। এরপর স্যাঙ নিলা উতামা সেখানে বাস করা শুরু করলেন এবং একটা শহর প্রতিষ্ঠা করেন। তিনি শহরটির নাম দেন সিঙ্গাপুরা(Singapura) বা সিংহের শহর(Lion City)। তবে সবথেকে মজার বিষয় হল সিঙ্গাপুরে কোন সিংহ নেই। ধারণা করা হয় স্যাঙ নিলা উতামা যে জন্তুটাকে দেখেছিলেন সেটি আসলে সিংহ ছিল নাহ সেটি 'মালেশিয়ান বাঘ' ছিল।
সিঙ্গাপুর ৬৩ টি দ্বীপ নিয়ে গঠিত। 'জুরং দ্বীপ','পালাও ওজাং', 'পালাও টেকং', 'পালাও উবিন', এবং 'সেন্টোসা' সিঙ্গাপুরের উল্লেখযোগ্য কিছু দ্বীপ। এর মধ্যে 'পালাও ওজাং' প্রধান দ্বীপ।
নগরায়নের ফলে সিঙ্গাপুরের ৯৫% বনভূমি ধ্বংস হয়ে গিয়েছে। যার কারণে এখানে কোন জীববৈচিত্র্যতাও দেখা যায় নাহ। তবে এখানে ১৫০ বছরের পুরানো একটি বোটানিক্যাল গার্ডেন আছে। সরকার সেটিকে যথাযথ সংরক্ষণ করার মাধ্যমে প্রসারিত করার পদক্ষেপ নিয়েছে।
কালি ও কলম তরুণ কবি ও লেখক পুরস্কার
কালি ও কলম তরুণ কবি ও লেখক পুরস্কার বাংলাদেশের তরুনদের জন্য একটি পুরস্কার যা শিল্প ও সাহিত্যবিষয়ক পত্রিকা কালি ও কলম-এর পক্ষ থেকে প্রদান করা হয়। ২০০৮ সাল থেকে এই পুরস্কারটি প্রদান করা হচ্ছে।
বাংলাদেশের তরুণ কবি ও লেখকদের সৃজনশীল কর্মকে উৎসাহদানের উদ্দেশ্যে শিল্প ও সাহিত্যবিষয়ক পত্রিকা কালি ও কলম কবিতা এবং সৃজনশীল-মননশীল সাহিত্য এই দুটি বিভাগে তরুণ কবি ও লেখক পুরস্কার প্রবর্তন করে ২০০৮ সালে। বাংলাদেশের সাহিত্যের উন্নয়ন ও বিকাশে তরুণদের সাহিত্য-সাধনার বিশেষ গুরুত্বের কথা চিন্তা করে পুরস্কারটি নিয়মিত ভাবে দেওয়া হয়।
আহমেদ আব্দুল রহিম আল আত্তর টাওয়ার
আহমেদ আব্দুল রহিম আল আত্তর টাওয়ার হচ্ছে সংযুক্ত আরব আমিরাতের দুবাইয়ের একটি সুউচ্চ গগনচুম্বী অট্টালিকা। এটি শেখ জায়েদ সড়কের পাশে অবস্থিত। এটি দুবাইয়ের ১১তম সর্বোচ্চ ভবন এবং পৃথিবীর একশোটি সর্বোচ্চ ভবনসমূহের মধ্যে অন্যতম। এটির নির্মাণকাজ ২০০৪ সালে শুরু হয় এবং ২০১৮-তে সম্পন্ন হয়। এই টাওয়ারটি আব্দুলরহিম আল আত্তর প্রোপার্টিজের মালিকানাধীন একটি বহুতল ভবন। গগনচুম্বী এই অট্টালিকাটি একটি হোটেল এবং অফিস হিসেবে ব্যবহৃত হয়।
আল আত্তর প্রোপার্টিজ সম্পর্কে কিছু প্রকাশিত সংবাদ:
জিয়া উদ্দীন আহমেদ বাবলু
জিয়া উদ্দীন আহমেদ বাবলু (জন্ম: ২১ ফেব্রুয়ারি ১৯৫২) হলেন বাংলাদেশের একজন প্রখ্যাত রাজনীতিবিদ ও ২৮৬ নং (চট্টগ্রাম-৯) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মন্টুরাম পাখিরা
মন্টুরাম পাখিরা একজন পশ্চিমবঙ্গের রাজনীতিবিদ ও সর্বভারতীয় তৃণমূল কংগ্রেসের সদস্য। বর্তমানে তিনি পশ্চিমবঙ্গের মন্ত্রী পরিষদে "সুন্দরবন উন্নয়নের"  দায়িত্বভারপ্রাপ্ত একজন প্রতিমন্ত্রী।
তিনি ২০০১ সালে কাকদ্বীপ-নির্বাচনক্ষেত্র থেকে বিধানসভায় প্রথম নির্বাচিত হন। তিনি ২০১১ সালে পুনরায় নির্বাচিত হন।
আফছারুল আমীন
মোঃ আফছারুল আমীন (জন্ম: ১ জানুয়ারি ১৯৫২) হলেন বাংলাদেশের একজন প্রখ্যাত রাজনীতিবিদ ও ২৮৭ নং (চট্টগ্রাম-১০) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
শেঘনান বিমানবন্দর
শেঘনান বিমানবন্দর আফগানিস্তানের বাদাখশন প্রদেশের পামির পর্বতমালাগুলির মধ্যে আফগানিস্তানের উত্তরপূর্ব এলাকায় অবস্থিত একটি বিমানবন্দর। বিমানবন্দরটি তাজিকিস্তানের সীমান্তের কাছাকাছি অবস্থান করছে যেটি পূর্ব ও সমভূমিতে শিগনান বিমানবন্দরটি তাজিকিস্তানের খোরোগ বিমানবন্দর রয়েছে। বিমানবন্দর ২টি কেবলমাত্র দূরে অবস্থিত এবং নদী থেকে আলাদা হয়েছে।
বিমানবন্দরটি সমুদ্র সমতল থেকে উচ্চতার উপর অবস্থান করছে। বিমানবন্দরটি মূলত ১৬/৩৪ নুড়ি পৃষ্ঠের সমন্বয়ে উচ্চতায় নির্মাণ করা হয়েছে।
পান্থ রহমান
পান্থ রহমান (১১ সেপ্টেম্বর ১৯৮০) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পান।
পান্থ রহমানের জন্ম রাজবাড়ী জেলায়। তাঁর বাবার নাম মোহাম্মদ হারুণ অর রশিদ এবং মায়ের নাম তহমিনা রশিদ। একমাত্র বোনের নাম লাবনী আফরোজ।
সেন্ট জেভিয়ার্সে প্রাথমিক শিক্ষা কার্যক্রম শুরু হলেও পান্থ রহমান মূলত পড়াশোনা শুরু করেন খুলনার এইচআরএইচ আগাখান স্কুলে। সেখানে তিন বছর কাটানোর পর বাবার চাকরী সূত্রে রাজবাড়ী ফিরে আসেন এবং সেখানে বছরের মাঝামাঝি বলে ভর্তি হন রাজারবাড়ী সরকারী প্রাথমিক বিদ্যালয়ে। চতুর্থ শ্রেণী থেকে এসএসসি পর্যন্ত রাজবাড়ী সরকারি উচ্চ বিদ্যালয়ে (যা স্থানীয় ভাবে রাজবাড়ী জেলা স্কুল নামে পরিচিত) পড়াশোনা করেন তিনি। পরবর্তীতে রাজবাড়ী সরকারী কলেজ থেকে এইচএসসি এবং ঢাকা বিশ্ববিদ্যালয়ের ইনিষ্টিটিউট অব লেদার ইঞ্জিনিয়ারিং অ্যান্ড টেকনোলোজি থেকে বিএনসি ইন লেদার ইঞ্জিনিয়ারিং-এ স্নাতক সম্পন্ন করেন।
পান্থ রহমানের অনানুষ্ঠানিক কর্মজীবন শুরু কলেজ জীবন থেকেই। সাপ্তাহিক রোববারের রাজবাড়ী জেলা প্রতিনিধি হিসাবে কাজ শুরু করেন তিনি। এরপর বেশ ক’টি দৈনিক পত্রিকায় ফ্রি-ল্যান্সার হিসাবেও কাজ করেন। এছাড়া চলতিপত্র এবং সাপ্তাহিক যায়যায়দিনেও কাজ করেছেন ফিচার লেখক হিসেবে। দৈনিক মুক্তকন্ঠে প্রদায়ক হিসেবে কাজ শুরুর পর দৈনিক প্রথম আলোতে প্রদায়ক হিসাবে কাজ শুরু ফিচার বিভাগে। ফিচার রিপোর্টিংয়ের পাশাপাশি ওই দৈনিকের নিয়মিত বিজ্ঞান সাময়িকী বিজ্ঞান প্রজন্মে লেখক এবং সম্পাদনা সহকারী হিসাবে কাজ করেন তিনি। ১৯৯৮ সালের অক্টোবর থেকেই প্রথম আলার সঙ্গে জড়িত ছিলেন এবং ২০০৬ সাল পর্যন্ত প্রথম আলোর বিভিন্ন বিভাগে ফিচার রিপোর্টার, সম্পাদনা সহকারী হিসাবে কাজ করা ছাড়াও প্রথম আলোর আয়োজনে গণিত অলিম্পিয়াডের স্বেচ্ছাসেবক দলের প্রধান হিসাবে কাজ করেছেন পান্থ। ২০০৬ সালে পত্রিকার কাজ বদলে যোগ দেন টেলিভিশন সাংবাদিকতায়। সেই থেকে যুক্ত আছেন চ্যানেল আইতে শুরু করেছিলেন ক্রীড়া সাংবাদিকতার মধ্য দিয়ে। ক্রীড়া সাংবাদিক হিসাবে কাতারের দোহায় অনুষ্ঠিত এশিয়ান গেমস, বেইজিং অলিম্পিক, তিন দেশের আয়োজনে ক্রিকেট ওয়ার্ল্ডকাপ এবং দিল্লী কমনওয়েলথ গেমস কাভার করেন তিনি। এরপর একে একে স্বল্প সময়ের জন্য রাজনীতি, অর্থনীতি, বিমান ও পর্যটন, সংস্কৃতি, যোগাযোগ ব্যবস্থা, স্বাস্থ্য, আইন আর অপরাধ বিষয়ক প্রতিবেদকের কাজ করলেও নিয়মিত ভাবে তথ্য-প্রযুক্তি ও টেলিযোগাযোগ, পরিবেশ ও নদী বিষয়ক সাংবাদিকতার সাথে যুক্ত আছেন তিনি। পরবর্তীতে সঙ্গে যুক্ত হন জনপ্রশাসন ও কূটনৈতিক বিষয়ক সাংবাবাদিকতায়।
পান্থ রহমান কূটনৈতিক সাংবাদিকদের সংগঠন ডিপ্লোমেটিক করসপন্ডেন্ট অ্যাসোসিয়েশন অব বাংলাদেশের (ডিক্যাব) একাধিকবারের নির্বাচিত সাধারণ সম্পাদক হিসেবে দায়িত্ব পালন করেছেন। এছাড়া তিনি তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) সক্রিয় সদস্য।
আন্দারব জেলা
আন্দারব জেলা আফগানিস্তানের বাগলান প্রদেশের দক্ষিণ অংশে অবস্থিত একটি জেলা। ২০০৪ সালের আদমশুমারী অনুযায়ী আন্দারবের আনুমানিক জনসংখ্যা ছিল প্রায় ১২০,৬৪২ জন। জেলাটিতে মূলত তাজিকরা বসবাস করে থাকে। আন্দারব গ্রাম হচ্ছে জেলাটির কেন্দ্রীয় এলাকা।
ইসলামি আধুনিকতাবাদ
ইসলামী আধুনিকতা একটি আন্দোলনের নাম। যেটি আধুনিক সালাফিবাদ হিসাবেও পরিচিত। ইসলামী আধুনিকতা হলো- জাতীয়তাবাদ, গণতন্ত্র, নাগরিক অধিকার, যুক্তিবাদ, সমতা ও উন্নয়নের মতো আধুনিক পশ্চিমা মূল্যবোধের সাথে ইসলামী বিশ্বাসের সমন্বয় করার চেষ্টা সর্বপ্রথম মুসলিম মতাদর্শগত প্রতিক্রিয়া হিসেবে পরিচিত। [7] "শাস্ত্রীয় ধারণাসমূহ এবং আইনশাস্ত্রের পদ্ধতি" এবং "ইসলামিক ধর্মতত্ত্ব এবং কুরআনের তাৎপর্য (তাফসির)" -এর একটি নতুন পদ্ধতির সমালোচনামূলক পুনর্বিবেচনা করা এর অন্যতম বৈশিষ্ট্য। [6]
এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানী এবং মুহম্মদ রশিদ রিদা ( মৃ. 1935)।
এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানী এবং মুহম্মদ রশিদ রিদা ( মৃ. 1935)।
ইসলামী চিন্তাধারার প্রথম পুনর্নবীকরণকারীগণ (আফগানি ও মুহাম্মদ আবদু) ইসলামী চিন্তাধারার সংস্কারে তাদের প্রচেষ্টাকে বুঝাবার জন্যে "সালাফিয়া" [8] শব্দটি ব্যবহার করেছেন। [9] আর এই "সালাফিয়া আন্দোলন"ই  প্রায়ই পশ্চিমাবিশ্বে "ইসলামিক আধুনিকতাবাদ" নামে পরিচিত। যদিও বর্তমান সময়ে সালাফি আন্দোলন বলতে সাধারণত" ওয়াহাবিবাদ মতাদর্শকে বোঝানো হয়। তথাপি উভয়ের মাঝে বিস্তর ফারাক রয়েছে। [উল্লেখ্য 2]  প্রতিষ্ঠালঘ্ন থেকেই ধর্মনিরপেক্ষ শাসক ও ধর্মীয় বিষয়-সংশ্লিষ্ট আইন-কানুন নির্ধারণে নিয়োজিত অফিসিয়াল উলামাগণ উভয় শ্রেণি দ্বারা  এটির মূল সংস্কার কাজ পরিচালনা ব্যহত হয়েছে। [10]
আধুনিকতা ও ধর্মনিরপেক্ষতার মাঝে পার্থক্য হলো, আধুনিকতা জনজীবনে ধর্মীয় বিশ্বাসের গুরুত্বকে স্বীকার করে। আবার সালাফিবাদ বা ইসলাম থেকে পৃথক। এই অর্থে যে, এটি সমসাময়িক ইউরোপীয় প্রতিষ্ঠান, সামাজিক প্রক্রিয়া এবং মূল্যবোধকে অন্তর্ভূক্ত করে। [7] ইসলামিক আধুনিকতার পরিচয়ে মহাথের মোহাম্মদ বলেন, " ১৪০০ বছর পরের ভিন্ন এই পৃথিবীতে ইসলামকে প্রাসঙ্গিক করার জন্য যখন ব্যাখ্যা করা হয়, তখনই ইসলাম সকল যুগের ধর্ম হিসেবে বিবেচিত হবে"। [ 11]
হার্ভি
হার্ভি লেই ক্যান্টওয়েল (জন্ম ২৮ জানুয়ারী, ১৯৯৯), এছাড়াও তার মঞ্চনাম হার্ভি দ্বারা পরিচিত, হলেন একজন ইংরেজ গায়ক এবং ছোট পর্দার উপস্থাপক। তিনি জনপ্রিয় ব্রিটিশ টেলিভিশন চ্যানেল বিবিসি-এর মালিকানা ভিত্তিক শিশুতোষ চ্যানেল সিবিবিসি-এ প্রচারিত "ফ্রাইডে ডাউনলোড" নামক শিশুদের বিনোদনমূলক ছোট পর্দার অনুষ্ঠানের ধারাবাহিক ৭ থেকে ধারাবাহিক ৯ পযন্ত উপস্থাপকের দাইত্ব পালন করেছেন।
কিশোর বয়সে তাকে তার বন্ধুরা তার গান পরিবেশনার ভিডিও সমূহ ফেইসবুক-এ আপলোড করার জন্য উৎসাহ দিয়েছিল, এবং ২০১৩ সালে তার ব্যবস্থ্যাপক এবং বয় ব্যান্ড "ইস্ট সেভেন" এর সাবেক প্রধান গায়ক ডিলানের সাহায্যে তিনি কিছু কাল পরেই সরাসরি অনুষ্ঠানে গান পরিবেশন করেন এবং খুব তারাতারি রেকর্ড লেবেল ইউনিভার্সাল মিউজিক-এর সাথে চুক্তিবদ্ধ হন। হার্ভির প্রথম একক "থ্যাংক ইউ" প্রকাশ পায় ২০১৩ সালের শেষের দিকে এবং যেটি বড় ধরনের জনপ্রিয়তা পেয়ে যায়। অনেকগুলো সফর, অনেক স্থানে উপস্থিত হওয়া, একক প্রকাশ করা এবং আরো অনেক পপ তারকাদের কার্যকলাপের মধ্যেও ক্যান্টওয়েল, সিবিবিসি-এ প্রচারিত "ফ্রাইডে ডাউনলোড" অনুষ্ঠানটিতে মাঝে মাঝে অতিথি উপস্থাপক হিসেবে হাজির হয়েছেন, এবং ২০১৬ সালে উক্ত অনুষ্ঠানটির জন্য পূর্ণকালীন উপস্থাপক হিসেবে চুক্তিবদ্ধ হন। তিনি তার ইউটিউব চ্যানেলে নিয়মিত ভিডিও অাপলোড করেছেন, যেগুলোর মধ্যে অনেক গুলো কভার করা গান এবং অন্য পপ তারকের সাথে নিয়ে পরিবেশনা অন্যতম। ২০১৭ সালে তিনি "হলিডে" নামক একটি ইপি প্রকাশ করেন, যেটিতে তার অন্যান্য গানসমূহ গুলোর মধ্যে তার জনপ্রিয় "ফোবিয়া" নামক এককটিও অন্যতম।
বাগলানী জাদিদ জেলা
বাগলানী জাদিদ (আয়তন: ১,৬১৩ কিঃমি²) উত্তর আফগানিস্তানের বাগলান প্রদেশের একটি জেলা। ২০০৪ সালের আদমশুমারী অনুযায়ী বাগলানী জাদিদ জনসংখ্যা ছিল প্রায় ১১৯,৬০৭ জন।
জেলাটি প্রদেশের উত্তরের অংশে অবস্থান করছে। এটি উত্তরে কুন্দুজ প্রদেশ এবং পশ্চিমে সামানগান প্রদেশের সীমান্ত বরাবর অবস্থিত। অধিকাংশ লোকজন এখানকার কুন্দুজ নদীর উপত্যকাতে বসবাস করে থাকেন। এলাকাটির সংখ্যাগরিষ্ঠ অধিবাসী পাহাড়ী এলাকায় বসবাস করে থাকেন।
আফগানিস্তানের গ্রামীণ পুনর্বাসন ও উন্নয়ন মন্ত্রণালয়ের মতে, ২০০৪ সালে জেলাটিতে জনসংখ্যা প্রায় ১১৯,৬০৭ জন লোক বসবাস করত। যেখানে জাতিগতভাবে, পশতুন জনসংখ্যার প্রায় ৫০% লোক বসবাস যা সংখ্যাগরিষ্ঠতার দিক থেকে এগিয়ে, এছাড়া ৪০% তাজিকদের বসতি রয়েছে এবং অবশিষ্ট ১০% উজবেক রয়েছে।
স্যামি গুইলেন
সিম্পসন ক্লেয়ারমন্ট স্যামি গুইলেন (; জন্ম: ২৪ সেপ্টেম্বর, ১৯২৪ - মৃত্যু: ১ মার্চ, ২০১৩) পোর্ট অব স্পেনে জন্মগ্রহণকারী প্রথিতযশা ওয়েস্ট ইন্ডিয়ান ও নিউজিল্যান্ডীয় আন্তর্জাতিক ক্রিকেটার ছিলেন। ওয়েস্ট ইন্ডিজ দলসহ নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৬ সময়কালে আন্তর্জাতিক ক্রিকেট অঙ্গনে তাঁর দৃপ্ত পদচারণা ছিল। ওয়েস্ট ইন্ডিজের ঘরোয়া প্রথম-শ্রেণীর ক্রিকেটে ত্রিনিদাদ এবং নিউজিল্যান্ডীয় প্রথম-শ্রেণীর ক্রিকেটে ক্যান্টারবারির প্রতিনিধিত্ব করেছেন। দলে মূলতঃ উইকেট-রক্ষক ও ডানহাতি ব্যাটসম্যান হিসেবে খেলতেন স্যামি গুইলেন।
২২ ডিসেম্বর, ১৯৫১ তারিখে অস্ট্রেলিয়ার বিপক্ষে তাঁর টেস্ট অভিষেক ঘটে। স্বল্প কয়েকজন ক্রিকেটারের অন্যতম হিসেবে একাধিক দলের পক্ষে আন্তর্জাতিক ক্রিকেটে অংশগ্রহণের সুযোগ পেয়েছেন স্যামি গুইলেন। ১৯৫০-এর দশকে সমগ্র খেলোয়াড়ী জীবনে আট টেস্টে অংশগ্রহণের সৌভাগ্য হয় তাঁর। ওয়েস্ট ইন্ডিজের পক্ষে পাঁচটি ও নিউজিল্যান্ডের পক্ষে তিনটি টেস্টে খেলেছেন। তন্মধ্যে, ওয়েস্ট ইন্ডিজের বিপক্ষে অংশ নিয়ে নিউজিল্যান্ড দলের ইতিহাসের প্রথম বিজয়ে প্রভূতঃ ভূমিকা পালন করেছিলেন।
ক্রিকেট খেলার পাশাপাশি ফুটবলেও অংশ নিয়েছেন স্যামি গুইলেন। নিউজিল্যান্ডের প্রিমিয়ার ফুটবল প্রতিযোগিতা চাথাম কাপে খেলার সুযোগ পেয়েছেন। ১৯৫৪ সালের ঐ প্রতিযোগিতায় ওয়েস্টার্ন এএফসি দলের সদস্যরূপে রানার্স-আপ এনে দেন। ক্রিকেটে উইকেট-রক্ষকের দায়িত্ব পালন করায় দলটিতে তিনি গোলরক্ষকের ভূমিকায় অবতীর্ণ হয়েছিলেন।
২৪ সেপ্টেম্বর, ১৯২৪ তারিখে পোর্ট অব স্পেনে জন্মগ্রহণকারী গুইলেন এক ক্রিকেট পরিবার থেকে এসেছেন। পিতা ভিক্টর গুইলেন ওয়েস্ট ইন্ডিজের পক্ষে টেস্টে আম্পায়ারিত্ব করেছেন। ভাই নোয়েল গুইলেন প্রথিতযশা ক্রিকেটার ছিলেন ও তাঁর সম্মানে কুইন্স পার্ক ওভালের বহিরাংশের অনুশীলনী এলাকায় নামাঙ্কিত করা হয়। এবং জাস্টিন ও লোগান ভন বিক নামীয় নাতিদ্বয় প্রথম-শ্রেণীর ক্রিকেটে অংশগ্রহণ করেছেন। পুত্র জেফ্রি গুইলেন আবাসন প্রতিষ্ঠানের সুপরিচিত ব্যক্তিত্ব। কিশোর অবস্থায় প্রতিযোগিতামূলক ক্রিকেট খেলতেন ও ত্রিশ বছর বয়সেও এ ধারা বহমান ছিল। সাবেক খেলোয়াড় চার্লস গুইলেন অল-রাউন্ডার ডোয়েন ব্র্যাভোকে প্রশিক্ষণ দিয়েছেন। ত্রিনিদাদ ও টোবাগোর অল-রাউন্ডার ছিলেন জাস্টিন গুইলেন। নাতি লোগান ভন বিক ক্যান্টারবারি উইজার্ডসের পক্ষে ক্রিকেট ও ক্রাইস্টচার্চ কোগার্সের পক্ষে এনবিএলে বাস্কেটবল খেলেছেন। আন্তর্জাতিক পর্যায়ে নেদারল্যান্ডসের পক্ষে ক্রিকেটেও অংশ নিয়েছেন লোগান।
ব্যক্তিগত জীবনে বিবাহিত স্যামি গুইলেন ক্যান্টারবারি মহিলা দলের সাবেক উইকেট-রক্ষক ভ্যাল গুইলেনের সাথে পরিণয়সূত্রে আবদ্ধ হন। ২০০৪ সালে আত্মজীবনীমূলক গ্রন্থ ‘ক্যালিপ্সো কিউই’ শীর্ষক গ্রন্থ প্রকাশ করেন।
২৪ এপ্রিল, ২০১১ তারিখে কলিন স্নেডেনের মৃত্যুর ফলে স্যামি গুইলেন নিউজিল্যান্ডের বয়োজ্যষ্ঠ জীবিত টেস্ট ক্রিকেটারের মর্যাদা লাভ করতে থাকেন। এছাড়াও তিনি ওয়েস্ট ইন্ডিজের দ্বিতীয় বয়োজ্যষ্ঠ জীবিত টেস্ট ক্রিকেটার ছিলেন। ১ মার্চ, ২০১৩ তারিখে ৮৯ বছর বয়সে ক্রাইস্টচার্চে তাঁর দেহাবসান ঘটে।
মাহী বিজ
মাহী বিজ (জন্ম: ১ এপ্রিল ১৯৮২) হচ্ছেন একজন ভারতীয় মডেল এবং অভিনেত্রী। তিনি কালারসে সম্প্রচারিত বালিকা বধু ধারাবাহিকে নন্দিনী চরিত্রে এবং লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেছেন। তিনি তার স্বামী জয় ভানুশালীর সাথে ২০১৩ সালে নাচ বলিয়ে ৫ জয়লাভ করেছেন।
বিজ হচ্ছেন একজন মডেল এবং বেশ কয়েকটি গানের চিত্রসঙ্গীতে তিনি উপস্থিত হয়েছেন, যার মধ্যে "তু, তু হ্যায় ওয়াহি" (ডিজে আকিল মিক্স) উল্লেখযোগ্য। ২০০৬ সালে তিনি টেলিভিশন ধারাবাহিক "আকেলা"য় প্রধান চরিত্রে অভিনয় করেছেন।
সাহারা ওয়ানে সম্প্রচারিত ধারাবাহিক শুভ কদমে প্রথার চরিত্রে অভিনয় করেছেন। তিনি কালারসে সম্প্রচারিত লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেন। তিনি ঝলক দিখলা যার ৪র্থ আসরে একজন প্রতিযোগী হিসেবে অংশগ্রহণ করেছিলেন, যেখানে তিনি চূড়ান্ত প্রতিযোগী হিসেবে উত্তীর্ণ হয়েছিলেন।
পরবর্তীতে তিনি নাচ বলিয়ের ৫ম আসরে তার স্বামী জয় ভানুশালীর সাথে অংশগ্রহণ করেন, যেখানে তারা বিজয়ী জুটি হয়েছিলেন। অতঃপর তিনি র ৫ম আসরে অংশগ্রহণ করেন, কিন্তু পায়ে চোট পাওয়ার কারণে তিনি উক্ত অনুষ্ঠান হতে অপসারিত হয়ে যান।
২০১১ সালের ১১ নভেম্বর মাহী জয় ভানুশালীর সাথে বিবাহ বন্ধনে আবদ্ধ হন।
ভারত (চলচ্চিত্র)
ভারত হলো একটি আসন্ন ভারতীয় হিন্দি-ভাষার সময়-নাটকীয় চলচ্চিত্র। ছবিটি পরিচালনা করেছেন আলী আব্বাস জাফর এবং রিল লাইফ প্রোডাকশন, টি-সিরিজ, সালমান খান ফিল্মসের ব্যানারে তৈরি হয়েছে। এটি প্রযোজনা করেছেন অতুল অগ্নিহোত্রী, আলভিরা খান অগ্নিহোত্রী, ভূষণ কুমার এবং সালমা খান। এটি ২০১৯ সালে ঈদে মুক্তি পাবে। ২০১৮ সালের স্বাধীনতা দিবসে চলচ্চিত্রটির প্রথম টিজার মুক্তি পায়। এই চলচ্চিত্রটি বেশ কয়েকটি অঞ্চল ও দেশ যেমন: দিল্লি, পাঞ্জাব, মুম্বই, আবুধাবি, মাল্টা এবং স্পেনের মতো স্থান জুড়ে চিত্রায়ন করা হচ্ছে। আবুধাবির সীমান্তে মরুভূমি বিদ্যমান বলে চলচ্চিত্রটি চিত্রায়নে সুবিধা হবে এবং পাঞ্জাবে জালিয়ানওয়ালাবাগ অঞ্চলে এই চলচ্চিত্রটির মূল অংশ চিত্রায়ন করা হবে। অন্য একদল মুম্বই এবং আবুধাবিতে চিত্রায়ন করবে।
ভার্মিয়ার (রেস্তোরাঁ)
ভার্মিয়ার নেদারল্যান্ডসের আমস্টারডাম শহরের প্রিন্স হেন্ড্রক্কাকে নামক এলাকায় এনএইচ বার্বিজন প্যালেস হোটেলের ভিতরে অবস্থিত একটি রেস্তোরাঁ। এটি একটি অভিজাত ফাইন ডাইনিং রেস্টুরেন্ট যা ১৯৯৩ সালে প্রথম "মিষলান তাঁরা" অর্জন করে। পরবর্তিতে এটি হারিয়ে ফেলে, তারপর আবার দ্বিতীয়বারা তাঁরা অর্জন করে ২০০৩ সালে।
এই রেস্তোরাঁয় বেশ কিছু প্রধান রাঁধুনি এসে কাজ করেছেন:
১৯৯৩-২০০০: একটি তাঁরা
২০০১: কোন তাঁরা নেই
২০০২: একটি তাঁরা
২০০৩-২০০৪: দুটি তাঁরা
২০০৫-২০০৭: একটি তাঁরা
২০০৮-২০১০: কোন তাঁরা নেই
২০১১-২০১২: একটি তাঁরা
মেক্সিকো সিটির ঐতিহাসিক কেন্দ্র
মেক্সিকো সিটির ঐতিহাসিক কেন্দ্র হচ্ছে মেক্সিকোর, মেক্সিকো সিটি শহর এবং এর আশেপাশের এলাকা। যা স্প্যানিশে Centro বা Centro Histórico নামে পরিচিত। Zócalo বা এখানকার প্রধান স্থাপত্যের দিকে তাকালে বোঝা যাবে, এটা চারিদিকে অসংখ্য ব্লক জুড়ে বিস্তৃত। Alameda Central পার্ক Zócalo এর সবচেয়ে নিকটবর্তি স্থাপনা, যা Zócalo এর পশ্চিম দিকে অবস্থিত। Zocalo হচ্চছে ল্যাটিন আমেরিকার সবথেকে বৃহত্তম স্থাপনা। এটি একসাথে প্রায় ১০০,০০০ জনকে ধারনকরতে সক্ষম।
শহরের এই অংশটি প্রায় ৯ বর্গ কিলোমিটার এবং ৬৬৮ টি ব্লক জুড়ে অবস্থিত। এতে প্রায় ৯,০০০ টি দালান রয়েছে। যার মধ্যে ১,৫৫০ টি দালান ঐতিহাসিক হিসাবে ঘোষিত। যার অধিকাংশ দালানগুলো ষোল শতাব্দী থেকে বিশ শতাব্দির মধ্যে স্থাপন করা হয়েছিল। সংরক্ষনের জন্য একে দুইটি অংশে ভাগ করা হয়েছে। ১ম অংশে আদি-স্পেনীয় সিটি থেকে বড়লাটের সময় এবং এর স্বাধীনতালাভ করার আগপর্যন্ত গড়ে ওঠা স্থাপনাগুলিকে, এবং ২য় অংশে অন্যান্য সকল স্থাপনা যেগুলো ১৯ শতকের শেষের দিকে গড়ে উঠেছে অন্তরভুক্ত করা হয়েছে । যা স্থাপত্য এবং সাংস্কৃতিক ঐতিহ্য রক্ষার জন্য সংরক্ষন করা অপরিহার্য।
এটা সেই স্থান যেখানে Aztec Empire এর রাজধানী Tenochtitlán অবস্থিত ছিল, যা স্প্যানিশদের মাধ্যমে ধ্বংস হয় এবং পরবর্তীতে স্পেনীয় রা বসতি স্থাপন করে, যা আধুনিক মেক্সিকো সিটি হিসাবে পরিচিত। এখানে Aztec সাম্রাজ্যের রাজধানী এবং নতুন স্প্যানিশ বসতির শাসনকেন্দ্র একই স্থানে হওয়ার কারনে শহরটিতে উভয় যুগের বেশিরভাগ স্থাপনা জাদুঘর গুলি অবস্থিত, একারণেই এটি বিশ্বের একটি ঐতিহাসিক জায়গা হিসাবে স্থান দখল করে নিয়েছে।
গ্রেট ওয়েস্টার্ন বিল্ডিং
গ্রেট ওয়েস্টার্ন বিল্ডিং ভারতের মুম্বইয়ে অবস্থিত একটি ভবন। বৃহৎ এবং দেখতে প্রাসাদতুল্য এই ভবনটি অনেক কাজে ব্যবহার হয়ে এসেছে। এটি একসময় বম্বের রাজ্যপালদের বাসভবন ছিল। উইলিয়াম হর্নবাই, সাবেক রাজ্যপাল যিনি হর্নবাই ভেলার্ড নির্মাণে গুরুত্বপূর্ণ ভূমিকা রাখেন, যা মহালক্ষ্মী তার কয়েক বছরের চাকরির মেয়াদে থাকাকালীন সময়ে বন্ধ করে দেন। এটি ১৭৭০-১৭৯৫ সালে ভারতীয় নৌবহরে প্রধান সেনাপতির বাসভবন, অ্যাডমিরালটি হাউস হিসেবেও ব্যবহৃত হয়।
ল্যাচলান ম্যাকুয়ারি, যিনি পরবর্তী সময়ে নিউ সাউথ ওয়েলসের রাজ্যপাল হন (১৮১০-১৮২১), অ্যাডমিরালটি হাউসে বাস করতেন। তিনি ২৩শে এপ্রিল, ১৭৯৪ সালে তার জার্নালে লিপিবদ্ধ করেন যে, 'তস্কর গ্রীষ্মকালীন আবহাওয়ায় এবং তার দেশে থাকাকালীন সময়ে, তার শহুরে বাসভবনে (অ্যাডমিরালটি হাউস) আমাদের একটি বন্ধুত্বপূর্ণ আমন্ত্রণ দেন, (যেখানে তিনি বর্তমানে বাস করছেন।) আমরা তার প্রস্তাব গ্রহণ করে নেই।' ১৮শ শতাব্দীর কাছাকাছি সময়ে এটি সরকার কর্তৃক ক্রয় করা হয় এবং ১৮৭৮ সাল পর্যন্ত নথিপত্রের আদালতভবন হিসেবে রূপান্তরিত করে পরিসেবা দেয়া হয়। রাস্তার সম্প্রসারণ ঘটানোর জন্য মূল বারান্দাটি অপসারণ করা হয়। এই সম্পত্তিটি রুস্তমজী জিজিভয় কিনে নেন অতঃপর সাসন পরিবারের কাছে বিক্রি করা হয়।
১৮৮৩ সালে এটি আবার বিক্রি করা হয় এবং গ্রেট ওয়েস্টার্ন হোটেল হিসেবে পরিচিত একটি হোটেলে রূপান্তর করা হয়। ১৮৯০-এর দশকের প্রথম দিকে একটি নতুন পাঁচ তলাবিশিষ্ট অংশ যোগ করা হয়। এটি প্রখ্যাত স্থপতি এস এম এন চন্দাভয় দ্বারা নির্মিত হয়েছিল, যিনি ১৮৯০-এর দশকে পরবর্তীতে তিন তলাবিশিষ্ট ভবন নির্মাণ করেছিলেন।
একসময় হোটেলটি বন্ধ করে দেয়া হয় এবং অধিক ভাড়া পাওয়ার জন্য অনেক কক্ষে ও উপকক্ষে ভাগ করে দেয়া হয়।
https://www.mq.edu.au/macquarie-archive/lema/1794/1794april.html
রাজেন্দ্রনারায়ণ গুহঠাকুরতা
রাজেন্দ্রনারায়ণ গুহঠাকুরতা
প্রসিদ্ধ ব্যায়ামবীর। জন্ম ১৮৯২। মৃত্যু ২১ জুলাই ১৯৪৫। জন্মস্থান বানারিপাড়া, বরিশাল। পিতা বসন্তকুমার গুহঠাকুরতা।
বরিশাল বিএম স্কুলে চতুর্থ শ্রেণিতে পড়বার সময় সার্কাসের দলে যোগ দেন এবং বিভিন্ন রকম ব্যায়াম শিখে নিজেই সার্কাসের দল গঠন করেন। তিনি বুকের উপর হাতি, গরুর গাড়ি ও রোলার তুলতে পারতেন এবং চলন্ত মটর থামাতে পারতেন। বাঙালিদের মধ্যে শরীরচর্চা প্রচলনের জন্য All Bengal Physical culture নামে সমিতি স্থাপন করেন। কলকাতা সিটি কলেজ ও ল কলেজের ব্যায়াম-শিক্ষক ছিলেন। তাঁর ব্যায়াম-শিক্ষক ছিলেন সূর্যকান্ত গুহ। ১৯১৭ খৃস্টাব্দে প্রথম কলকাতায় আসেন ও ‘কার্লেকার সার্কাসে’ ৪টন বা ১১০ মণ রোলার বুকে তুলে দর্শকদের বিমোহিত করেন। মূলত তাঁরই চেষ্টায় বাঙালি যুবকদের মধ্যে শক্তির পরিচায়ক ক্রিয়াকৌশল দেখানোর রেওয়াজ চালু হয়। প্রফেসর রামমূর্তি তাঁকে এ ব্যাপারে উৎসাহিত করেন।
মেক্সিকোর মাদক যুদ্ধ
ভৌগলিক অবস্থানের কারনে মেক্সিকো অনেক আগে থেকেই লাতিন আমেরিকা আর যুক্তরাষ্ট্রের ভিতর মাদক চোরাচালানের রাস্তা হিসেবে ব্যবহৃত হয়ে আসছিলো। মেক্সিকান বুটলেগাররা যুক্তরাষ্ট্রের গ্যাংস্টারদের অ্যালকোহল সরবারহ করত যখন যুক্তরাষ্ট্রে এলকোহল বিষয়ক নিষেধাজ্ঞা জারি ছিলো। নিষেধাজ্ঞা শেষ হওয়ার পর ১৯৩৩ এর দিকে মাদক ব্যাবসা শুরু হয়। ১৯৬০ এর শেষের দিকে এটা বিরাট আকার ধারন করে।
১৯৭০ এবং ১৯৮০ এর শুরুর দিকে কলম্বিয়ার পাবলো এস্কোবার ছিলেন কোকেইন এর প্রধান রপ্তানিকারক এবং তিনি পৃথিবীব্যাপী বিভিন্ন সংগঠিত অপরাধী চক্রের সাথে ব্যাবসা করতেন। যখন দক্ষিণ ফ্লোরিডা এবং ক্যারিবিয়ান অঞ্চলে মাদকবিরোধি অভিযান বাড়তে লাগলো, তখন কলম্বিয়ান চক্রগুলো মেক্সিকো ভিত্তিক পাচারকারীদের সাথে জোট তৈরি করল যাতে তারা মেক্সিকোর ভিতর দিয়ে যুক্তরাষ্ট্রে মাদক পাচার করতে পারে।
এটা সহজেই সম্পন্ন হয়েছিল কারন মেক্সিকো অনেকদিন যাবত হেরোইন এবং গাঁজার বড় উৎস ছিল। এবং মেক্সিকোর মাদক পাচারকারীরা ইতিমধ্যেই একটি অবকাঠামো তৈরি করে ফেলেছিল যেটা কলম্বিয়া ভিত্তিক পাচারকারীদের সাহায্য করতে প্রস্তুত ছিল। ১৯৮০ এর মধ্যভাগে মেক্সিকোর চক্রগুলো সুপ্রতিষ্ঠিত  এবং কলম্বিয়ার কোকেন পাচার করার জন্য নির্ভরযোগ্য হয়ে ওঠে। প্রথমদিকে মেক্সিকান চক্রগুলোকে তাদের পরিবহন সুবিধার জন্য নগদ অর্থ প্রদান করা হত। কিন্তু ১৯৮০ এর শেষের দিকে মেক্সিকান এবং কলম্বিয়ান উভয় চক্র পরিবহনকৃত মাদকের একটি অংশ পারিশ্রমিক হিসেবে প্রদানের জন্য সম্মত হয়।
মেক্সিকোর পরিবহনকারীরা প্রতিটি কোকেন চালানের জন্য এর ৩৫% থেকে ৫০% লভ্যাংশ হিসেবে পেতেন। এ থেকে ধারনা করা যায় যে মেক্সিকোর পাচারকারী চক্রগুলো কোকেন পাচারে জড়িত হয়ে পড়ে এবং কোকেন পাচারের পাশাপাশি তারা দুর্দান্ত পাচারকারী চক্রে পরিণত হয়। বর্তমানে সিনালোয়া কার্টেল এবং গালফ কার্টেল কলম্বিয়া থেকে পৃথিবীর বিভিন্ন দেশে কোকেইন পাচারের কাজে নিয়োজিত আছে।
নতুন দলের উত্থান এবং পুরনো দলের বিলুপ্তির মাধ্যমে মেক্সিকান কার্টেল গুলোর ভিতর ক্ষমতার হাতবদল চলতে থাকে। কার্টেল এর নেতাদের গ্রেফতার বা মৃত্যুর কারনে অস্থিতিশীলতা দেখা দেয় এবং এর সুযোগে ক্ষমতা দখলকে কেন্দ্র করে রক্তপাত বৃদ্ধি পেতে থাকে। কখনও কখনও একটি বিশেষ দলের বিরুদ্ধে অভিযান চালিয়ে আইন রক্ষাকারী বাহিনী ক্ষমতার শূন্যতা সৃষ্টি করত। তাই প্রায়ই মেক্সিকোর সরকারি কর্মকর্তাদের ঘুষ প্রদানের মাধ্যমে অথবা মেক্সিকান সরকার বা মার্কিন ড্রাগ এনফোর্সমেন্ট অ্যাডমিনিস্ট্রেশন কে গোপন তথ্য সরবারহের মাধ্যমে কার্টেলগুলো একজন আরেকজনের বিরুদ্ধে ব্যবহার করত।
মেক্সিকোর মাদক যুদ্ধের পিছনে অন্যতম একটি কারন দারিদ্র্য। নিম্নবিত্ত জনগন অপরাধী চক্রগুলোকে সাহায্য করে বিনিময়ে অর্থ উপার্জন করতে ইচ্ছুক ছিলো। সরকার ভালো বেতনের কর্মসংস্থান সৃষ্টি করতে ব্যার্থ হয়েছিলো। ২০০৪ থেকে ২০০৮ এর ভিতর যারা মধ্যম আয়ের নিচে ছিল তাদের সংখ্যা ১৭% থেকে বৃদ্ধি পেয়ে ২১% হলো এবং চরম বা মধ্যম দারিদ্রে বসবাসকারী জনসংখ্যা ৩৫% থেকে বেড়ে দাঁড়ালো ৪৬% (৫২ মিলিয়ন), ২০০৬ থেকে ২০১০ এর ভিতর।
OCED দেশগুলোর ভিতর অর্থনৈতিক বৈষম্মে মেক্সিকোর অবস্থান ছিলো দ্বিতীয়।
অশিক্ষা এবং শিক্ষার অভাব বহু আগে থেকেই মেক্সিকোয় উপস্থিত। ১৯৪০ সালের হিসাব অনুযায়ী ৬ বছরের বেশি বয়স এমন মেক্সিকানদের ভিতর ৫৮% অশিক্ষিত। এবং ১৯৬০ সালের হিসাব অনুযায়ী এই হার ছিল ৩৮% । ১৯৬০ সালের জাতীয় জরীপে দেখা যায় যে ৫ বছরের অধিক বয়স্ক মেক্সিকানদের ভিতর ৪৩.৭% এক বছরের শিক্ষা সমাপ্ত করেনি, ৫০.৭% ছয় বছর বা তার কম সময়ের শিক্ষা গ্রহন করেছে আর মাত্র ৫.৬% তাদের শিক্ষা ছয় বছরের পর ও চালু রেখেছে।।
নাদিয়া আফরিন মিম
নাদিয়া আফরিন মিম (জন্ম: ১২ ফেব্রুয়ারি ১৯৯৬) বাংলাদেশের একজন মডেল ও অভিনেত্রী। লাক্স চ্যানেল আই সুপার স্টার ২০১৪ গ্র্যান্ড ফাইনাল বিজয়ী।
তিনি ময়মনসিংহ জেলায় জন্মগ্রহন করেন। নাদিয়া আফরিন মিম উচ্চমাধ্যমিক বিজ্ঞান বিভাগ থেকে জিপিএ ৫.০০(এ+) পেয়ে পরবর্তিতে ইস্ট ওয়েস্ট বিশ্ববিদ্যালয় থেকে ইংরেজি বিষয়ে অনার্স করেন।
নরম জল
নরম জল হল পৃষ্ঠ জলের কম আয়ন ঘনত্ব বিশিষ্ট অংশ এবং বিশেষ করে নমর জলে ক্যালসিয়াম এবং ম্যাগনেসিয়াম আয়ন কম থাকে। নরম জল স্বাভাবিকভাবেই সৃষ্টি হয়ে থাকে, যেখানে বৃষ্টিপাত হয়, নদীর তলদেশের গঠন কঠিন, অযৌক্তিক এবং কম ঘনত্বের ক্যালসিয়াম পাথরের তৈরি। উদাহরণ হিসাবে বলা যায় যুক্তরাজ্যের ওয়েলল্যান্ডের স্নোডোননিয়া এবং স্কটল্যান্ডের পশ্চিমাঞ্চলীয় পার্বত্য অঞ্চলে এই "নরম জল" পাওয়া যায়।
শব্দটি জলকে নরম করার প্রক্রিয়া দ্বারা উৎপাদিত জলের বর্ণনা করার জন্যও ব্যবহার করা যেতে পারে, যদিও এই ধরনের জলকে আরো সঠিকভাবে নরম জল বলে। এই ক্ষেত্রে জলয়ে সোডিয়াম এবং বাইকার্বনেট আয়নের ঘনত্ব উচ্চ মাত্রায় থাকতে পারে।
নরম জলের কয়েকটি ক্যালসিয়াম আয়ন কারণে, জামাকাপর ধৌয়ার কাজে কোনো বাধা নেই এবং কোনও সাবান ফেনা স্বাভাবিক ধৌতকরনে গঠিত হয় না। একইভাবে, নরম জল গরম করা হলে ক্যালসিয়াম আয়ন উৎপাদন করে না। এই ঘটনা থেকে নরম জল ও কঠিন জলের পার্থ্যক করা হয়।
যুক্তরাজ্যে, জলে ৫০ মিলিগ্রাম/লি থেকে কম ক্যালসিয়াম কার্বোনেটের ঘনত্ব বিশিষ্ট জলকে নরম জল বলা হয়। ৫০ মিলিগ্রাম/লি ক্যালসিয়াম কার্বোনেটের জলকে বলা হয় কঠিন জল। আবার, মার্কিন যুক্তরাষ্ট্রে ৬০ মিলিগ্রাম/লি ক্যালসিয়াম কার্বোনেট বিশিষ্ট জলকে নরম জল হিসাবে শ্রেণীবদ্ধ করা হয়।
জলের কঠিনতা মাল্ট্যালেন্ট ক্রিয়া ঘনত্ব দ্বারা নির্ধারিত হয়। কঠিন জলের মধ্যে পাওয়া প্রচলিত ক্যালশিয়াম আয়ন (Ca) এবং ম্যাগনেশিয়াম (Mg) অন্তর্ভুক্ত। এই আয়ন জলবাহী স্তরের মধ্যে খনিজ থেকে লেচিং দ্বারা একটি জল সরবরাহে প্রবেশ করে। সাধারণ ক্যালসিয়াম ধারণকারী খনিজ ক্যালসাইট এবং জিপ্সাম হয়। একটি সাধারণ ম্যাগনেসিয়াম খনিজ হল ডলোমাইট (যার মধ্যে ক্যালসিয়ামও রয়েছে)। বৃষ্টির জল এবং পাতিত বা নিঃসৃত জল হল নরম জল, কারণ এদের মধ্যে আয়নের পরিমান কম।
জটিল ভূতাত্ত্বিক অঞ্চলগুলি ক্ষুদ্র দূরত্বের উপর বিভিন্ন মাত্রার জলের স্তর উৎপন্ন করতে পারে।
স্তন্যপায়ী প্রাণীসহ অনেক প্রাণীর মধ্যে ক্যালসিয়াম এবং ম্যাগনেসিয়াম আয়ন স্বাভাবিক বিপাকের জন্য প্রয়োজন হয়। নরম জলে এই আয়ন অভাবের ফলে এই নরম জল পানে আকস্মিক কার্ডিয়াক মৃত্যুর সহ স্বাস্থ্যগত বিষয়ে উদ্বেগ বৃদ্ধি করেছে।
বুরকা জেলা
বুরকা জেলা আফগানিস্তানের বাগলান প্রদেশের উত্তরপূর্ব অংশে অবস্থিত একটি জেলা। এখানকার জনসংখ্যা প্রায় ৪৯,০০০ জন। জেলাটির রাজধানী শহর হচ্ছে বুরখা। এছাড়াও এটির বিকল্প নাম বর্কে, বরকা নামেও ডাকা হয়ে থাকে। জেলাটি হিন্দু কুশ পাহাড়ের পাদদেশে অবস্থান করছে। এছাড়াও জেলাটি ভূমিকম্পপ্রবণ এলাকায় মধ্যে অবস্থান করছে।
জেলাটিতে উজবেকদের আধিপত্য বেশী লক্ষ্য করা যায় অর্থ্যাৎ ৬০% উজবেক বসবাস করে থাকে, এরপর ২০% তাজিক বসবাস করে থাকে। এছাড়াও হাজারা এবং পশতুনরা জেলাটিতে অর্ধেক অর্ধেক অংশ ভাগ করে নিয়েছে।
জব্বলপুর বিমানবন্দর
জব্বলপুর বিমানবন্দর (আইএটিএ: জেএলআর, আইসিএও: ভিএজেবি), দুমনা বিমানবন্দর নামেও পরিচিত। বিমানবন্দরটি ভারতের মধ্য প্রদেশের জব্বলপুর শহর থেকে ২৫ কিলোমিটার (১৬ মাইল) পূর্বে দিকে অবস্থিত। বিমানবন্দরটি মহাকৌশাল অঞ্চলে ও পূর্ব মধ্যপ্রদেশে এবং কানহা জাতীয় উদ্যান, বান্ধবগড় জাতীয় উদ্যান, পেনচ জাতীয় উদ্যান, খাজুরো এবং ভেদঘাটে ভ্রমণকারী পর্যটকদের জন্য বিমান পরিসেবা প্রদান করে। বিমানবন্দরটি ৭৫৯.৫২ একর এলাকায় বিস্তৃত। এয়ার ইন্ডিয়া, স্পাইসজেট এবং জুম এয়ার নির্ধারিত ফ্লাইট পরিষেবাগুলি জবালপুর থেকে পরিচালনা করছে বর্তমান সময়ে।
বিমানবন্দর ১৯৩০-এর দশকে খোলা হয় এবং দ্বিতীয় বিশ্বযুদ্ধের আগে এবং সময়কালে রয়েল এয়ার ফোর্স এবং রয়েল ফ্লাইং কর্পস দ্বারা ব্যবহৃত হয়। এটি সাধারণত জুব্বুলপুর বিমানবন্দর নামে পরিচিত ছিল, এবং ১৯৬০-এর দশক পর্যন্ত বিমানবন্দরে একটি ময়লা রানওয়ে ছিল। নতুন বাঁধানো রানওয়ে মূল ময়লা রানওয়ে উপরে নির্মিত হয়েছিল। দুমনা বিমানঘাঁটি চালু হওয়ার আগে, ১৯২০-র দশকে দুমনাতে বিমান অবতরণ করত, এমনকি সেই সময়ে জব্বলপুর শহরের সীমানার ভিতরে একটি রেসকোর্সের মধ্যেও বিমানগুলি অবতরণ করছিল।
রানওয়েটি এয়ারবাস ৩২০ পরিবার / বোয়িং ৭৩৭-৮০০ সহ ছোট শরীরের বিমান চালানোর ক্ষমতা রাখে এবং রাতে অবতরণের জন্য ডিওওআর / ডিএমই, এনডিবি এবং স্পষ্টতা পদ্ধতির পথ নির্দেশক ব্যবস্থা রয়েছে। বিমানবন্দরে এ ৩২০ / বি-৭৩৭ বা ২ এটিআর ৭২ বিমানের জন্য একটি পার্কিং ব্যবস্থা রয়েছে।
প্রান্তিক বা টার্মিনালের ঘন্টায় ১২৫ জন যাত্রী পরিচালনা করার ক্ষমতা আছে। ৪ টি চেক-ইন ডেস্কয়ে নিরাপত্তা জন্য সিসিটিভি এবং একটি এক্স-রে মেশিনের রয়েছে। বিমানবন্দরটি রানওয়েতে আলো, গাড়ী-কলিং, রাতে অবতরণ সুবিধা, একটি খাদ্য স্টল এবং এটিএম দিয়ে সজ্জিত। মধ্যপ্রদেশ সরকার পর্যটন তথ্য কেন্দ্র এবং প্রাথমিক চিকিৎসা, এমআইআর, এবং ডাক্তার ও নার্সের মতো চিকিৎসা সুবিধা প্রদান করে।
একটি নতুন সুসংহত প্রান্তিকের (ইন্টিগ্রেটেড টার্মিনাল) নির্মান করা যা ₹১৬৩ কোটি টাকা ব্যয়ে নির্মিত হবে ১০০০০ বর্গ মিটার এলাকায় এবং ঘণ্টায় সর্বোচ্চ ৫০০ জন যাত্রী পরিচালনা করতে করতে সক্ষম হবে। এই প্রকল্পে বর্তমানে চালু থাকা ১৯৮৮ মিটার (৬৫২২ ফুট) দীর্ঘ রানওয়েকে ২৭৫০ মিটার (৯০২২ ফুট) রানওয়েতে পরিনত করা হবে। এছাড়া ১৪ কিলোমিটার দীর্ঘ সীমানা প্রাচীর, ৫ কিলোমিটার পথচ্যুতির সড়ক (অ্যাপচ রোড) নির্মান করা হবে। এই সড়কটি বিমানবন্দরকে শহরের সঙ্গে এবং একটি কন্ট্রোল টাওয়ারের সাথে সংযুক্ত করে, যা টার্মিনাল বিল্ডিংয়ের সঙ্গে সংযুক্ত।
সৈয়দ নজিবুল বশর মাইজভান্ডারী
সৈয়দ নজিবুল বশর মাইজভান্ডারী (জন্ম: ২ ডিসেম্বর ১৯৫৯) হলেন বাংলাদেশের একজন প্রখ্যাত রাজনীতিবিদ ও ২৭৯ নং (চট্টগ্রাম-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
রেডমন্ড জেরার্ড
রেডমন্ড “রেড” জেরার্ড (জন্ম জুন ২৯, ২০০০) হলেন একজন মার্কিন স্নোবোর্ডার এবং ২০১৮ সালে দক্ষিন কোরিয়া-এ আয়োজিত ২০১৮ শীতকালীন অলিম্পিক-এ ২০১৮ মার্কিন যুক্তরাষ্ট্র অলিম্পিক দল-এর হয়ে স্বর্ণ পদক বিজয়ী। জেরার্ডের জন্ম হয় মার্কিন যুক্তরাষ্ট্রের ওহাইও রাজ্যে এবং সেখানেই তিনি প্রতিপালিত হন, কিন্তু বর্তমানে তিনি কলোরাডো রাজ্যের সিলভারথর্নে পৌরসভায় বসবাস করছেন।
জেরার্ড, দক্ষিন কোরিয়ায় সদ্য আয়োজিত ২০১৮ শীতকালীন অলিম্পিক-এ তার মাতৃভূমি মার্কিন যুক্তরাষ্ট্রের হয়ে পুরুষদের স্নোবোর্ডিং স্লোপিস্টাইল এবং বিগ এয়্যার ইভেন্টে প্রতিযোগিতা করছেন। স্লোপিস্টাইলে, জেরার্ড তার ব্যক্তিগত ক্রীড়াকৌশল প্রদর্শনের জন্য স্বর্ণপদক জেতেন। শীতকালীন অলিম্পিক ইতিহাসে ২০০০ সালে জন্ম নেওয়া কোন খেলোয়াড় হিসেবে প্রথম পদক বিজয়ী। এছাড়াও, জেরার্ড ২০১৮ অলিম্পিকে মার্কিন যুক্তরাষ্ট্রের হয়ে প্রথম পদক বিজয়ী, এবং অলিম্পিকের স্নোবোর্ডিং ইভেন্টে পদক জয়লাভ করা সবচেয়ে কনিষ্ঠ মার্কিন ব্যক্তি। ২০১৮ সালে দক্ষিন কোরিয়া'র পিয়ংচ্যাং প্রদেশে অনুষ্ঠিত হওয়া শীতকালীন অলিম্পিকটি তার অংশগ্রহণ এবং প্রযোগিতা করা প্রথম অলিম্পিক।
মাহফুজুর রহমান (রাজনীতিবিদ)
মাহফুজুর রহমান মিতা (জন্ম: ১ জুন ১৯৭০) হলেন বাংলাদেশের একজন প্রখ্যাত রাজনীতিবিদ ও ২৮০ নং (চট্টগ্রাম-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মাহফুজুর রহমান ১৯৭০ সালের ১ জুন তৎকালীন পূর্ব পাকিস্তানের চট্টগ্রামে জন্মগ্রহণ করেন। তার পিতার নাম মুস্তাফিজুর রহমান এবং মাতা মোহছেনা আরা বেগম।
দহনা ই ঘুরি জেলা
দহনা ই ঘুরি জেলা (জ: ৮৬,৪০০) আফগানিস্তানের বাগলান প্রদেশের দক্ষিণ-পশ্চিম অংশে অবস্থিত একটি জেলা। জেলাটির রাজধানী শহর হচ্ছে দহনা ই ঘুরি। (এছাড়াও: দাহেনহ-ইয়ে গাউরি, দহনা গরি, দহনা ঘোরি, দহনেহ-ই ঘৌরি) নামেও পরিচিত। ২০০৪ সালের আদমশুমারী অনুযায়ী, এখানকার জনসংখ্যা প্রায় ৩,৪০০ জন লোক বসবাস করে থাকে। প্রাথমিকভাবে এটি রাস্তার সাথে সংযোগ সৃষ্টি করে বাগলান ও পুলি খুমিরের সাথে গিয়ে মিলিত হয়েছে।
জেলা পরিলেখ:
হিচকি
হিচকি (; অনুবাদ: হেঁচকি) হচ্ছে একটি ভারতীয় চলচ্চিত্র, যেটি সিদ্ধার্থ পি মালহোত্রা পরিচালনা এবং মনীশ শর্মা ও আদিত্য চোপড়া প্রযোজনা করেছেন। এই চলচ্চিত্রটি যশ রাজ ফিল্মসের অধীনে মুক্তি পায়। এই চলচ্চিত্রটি হলিউডের চলচ্চিত্র ফ্রন্ট অফ দ্য ক্লাসের (২০০৮) আদলে তৈরী করা হয়েছে, উক্ত চলচ্চিত্রটি ব্র্যাড কোহেনের লিখিত "ফ্রন্ট অফ দ্য ক্লাস: হাউ টোরেট সিন্ড্রোম ম্যাড মি দ্য টিচার আই নেভার হেড"-এর ওপর ভিত্তি করে নির্মিত। যশ রাজ ফিল্মস উক্ত চলচ্চিত্রের নির্মাতা হতে এই চলচ্চিত্র তৈরীর স্বত্বাধিকার অর্জন করেছে। এই চলচ্চিত্রের প্রধান চরিত্রে অভিনয় করেছেন রাণী মুখার্জী, তিনি একজন শিক্ষকের চরিত্রে অভিনয় করেছেন যিনি টোরেট সিন্ড্রোমে ভুগছেন। এই চলচ্চিত্রের ট্রেলার ২০১৭ সালের ১৯শে ডিসেম্বর প্রকাশ করা হয় এবং যেটি সালমান খানের চলচ্চিত্র টাইগার জিন্দা হ্যায়ের সাথে জুড়ে দেয়া হয়। এই চলচ্চিত্রটি ২০১৮ সালের ২৩শে মার্চ মুক্তি পায়।
নয়না মাথুর ছোটবেলা থেকে ‘ট্যুরেট সিনড্রোম’ নামের স্নায়ুরোগের শিকার। এ কারণে তাঁর বারবার ‘হিচকি’ আসত, কথা আটকে যেত। কোনো উত্তেজনা এলেই নয়নার মুখ দিয়ে অদ্ভুত 'চোক-চোক', 'ওয়া-ওয়া' আওয়াজ বের হতো। এই কারণে তাকে সব সময়ই নানা বিদ্রূপের শিকার হতে হয়, কয়েকটি বিদ্যালয় থেকে বিতাড়িত হতে হয়।
এ সময় তাঁর জীবনে আসেন শিক্ষক মিস্টার খান। তিনি নয়নাকে বলেন তাঁর এই দুর্বলতাকে শক্তি বানাতে। নয়নার লক্ষ্য ছিল তিনিও শিক্ষক হবেন। কিন্তু এখানেও তাঁর বাধা হয়ে দাঁড়িয়েছিল এই ‘হিচকি’। অবশেষে তিনি তাঁর স্বপ্নের দুনিয়ায় পা রাখেন। নয়না সেই বিদ্যালয়ের শিক্ষিকা হয়ে আসেন, যেখানে তিনি একসময় ছাত্রী ছিলেন।
বস্তির একঝাঁক কিশোর-কিশোরীর শিক্ষার দায়িত্ব তাঁর কাঁধে আসে। বড়লোকদের এই বিদ্যালয়ে বস্তির এই ছেলেমেয়েরা ব্রাত্য ছিল, সবাই তাদের নিচু চোখে দেখত। এই সময় নয়না সেই ছেলেমেয়েদের দায়িত্ব নেন, এক নতুন চ্যালেঞ্জ গ্রহণ করেন। তিনি এই একঝাঁক কিশোর-কিশোরীর ভেতর লুকিয়ে থাকা ‘হিচকি’কে টেনে বের করেন।
জওহরলাল নেহেরু স্টেডিয়াম, দুর্গাপুর
জওহরলাল নেহেরু স্টেডিয়াম হল পশ্চিমবঙ্গের পশ্চিম বর্ধমান জেলার দুর্গাপুরে অবস্থিত একটি বহুমুখী স্টেডিয়াম। দুর্গাপুর স্টিল প্ল্যান্ট স্পোর্টস অ্যাসোশিয়েসন এই মাঠটির মালিক। মাঠটি মূলত ফুটবল ম্যাচের জন্য ব্যবহৃত হলেও এখানে টেনিস, ব্যাডমিন্টন, টেবিল টেনিস, বাস্কেটবল, স্কেটিং, ক্রিকেট, স্কোয়াশও আয়োজিত হয়। এছাড়া এই স্টেডিয়ামে জগিং ট্র্যাক, সুইমিং পুল ও জিমের ব্যবস্থাও রয়েছে। ১৯৭৫ থেকে ১৯৯৫ সালের মধ্যবর্তী সময়ে এই মাঠে কয়েকটি মহিলা ক্রিকেট ও অনূর্ধ্ব-১৯ ক্রিকেট ম্যাচ আয়োজিত হয়েছিল।
টংকাবতী ইউনিয়ন
টংকাবতী বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
টংকাবতী ইউনিয়নের আয়তন ৩৭,৭৬০ একর (১৫২.৮১ বর্গ কিলোমিটার)। এটি বান্দরবান সদর উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী টংকাবতী ইউনিয়নের লোকসংখ্যা ৬,০৯৬ জন। এর মধ্যে পুরুষ ৩,২৮২ জন এবং মহিলা ২,৮১৪ জন।
বান্দরবান সদর উপজেলার সর্ব-দক্ষিণে টংকাবতী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৪ কিলোমিটার। এ ইউনিয়নের উত্তরে সুয়ালক ইউনিয়ন; পূর্বে রোয়াংছড়ি উপজেলার তারাছা ইউনিয়ন ও রুমা উপজেলার গ্যালেংগ্যা ইউনিয়ন; দক্ষিণে লামা উপজেলার সরই ইউনিয়ন এবং পশ্চিমে চট্টগ্রাম জেলার লোহাগাড়া উপজেলার চরম্বা ইউনিয়ন, পদুয়া ইউনিয়ন ও সাতকানিয়া উপজেলার ছদাহা ইউনিয়ন অবস্থিত।
১৯৮৪ সালে তৎকালীন বৃহত্তর তারাছা ইউনিয়ন থেকে ৩০৮নং উত্তর হাঙ্গর, ৩০৯নং দক্ষিণ হাঙ্গর, ৩১০নং টংকাবতী, ৩১১নং হরিণঝিরি এবং ৩১২নং টাকের পানছড়ি এই ৫টি মৌজার সমন্বয়ে টংকাবতী ইউনিয়ন গঠন করা হয়। টংকাবতী খালের নামানুসারে ইউনিয়নের নামকরণ করা হয়।
টংকাবতী ইউনিয়ন বান্দরবান সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ৫টি মৌজায় বিভক্ত।
ওয়ার্ডভিত্তিক এ ইউনিয়নের মৌজাসমূহ হল:
টংকাবতী ইউনিয়নের স্বাক্ষরতার হার ৯.১৬%। এ ইউনিয়নে ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
টংকাবতী ইউনিয়নে যোগাযোগের প্রধান সড়ক হল বান্দরবান-লামা সড়ক। প্রধান যোগাযোগ মাধ্যম জীপ গাড়ি।
টংকাবতী ইউনিয়নের মধ্য দিয়ে প্রবাহিত হচ্ছে টংকাবতী খাল এবং হাঙ্গর খাল।
টংকাবতী ইউনিয়নের প্রধান হাট-বাজার হল টংকাবতী বাজার।
সুয়ালক ইউনিয়ন
সুয়ালক বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
সুয়ালক ইউনিয়নের আয়তন ১৮,৫৬০ একর (৭৫.১১ বর্গ কিলোমিটার)।
২০১১ সালের পরিসংখ্যান অনুযায়ী সুয়ালক ইউনিয়নের লোকসংখ্যা ১৭,০৭৬ জন। এর মধ্যে পুরুষ ৯,১৯২ জন এবং মহিলা ৭,৮৮৪ জন।
বান্দরবান সদর উপজেলার মধ্যাংশে সুয়ালক ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে বান্দরবান পৌরসভা; পূর্বে রোয়াংছড়ি উপজেলার তারাছা ইউনিয়ন; দক্ষিণে টংকাবতী ইউনিয়ন এবং পশ্চিমে চট্টগ্রাম জেলার সাতকানিয়া উপজেলার ছদাহা ইউনিয়ন, বাজালিয়া ইউনিয়ন ও পুরাণগড় ইউনিয়ন অবস্থিত।
১৯৮৪ সালে তৎকালীন বৃহত্তর তারাছা ইউনিয়ন থেকে সুয়ালক ইউনিয়ন গঠন করা হয়। সুয়ালক খালের নামানুসারে ইউনিয়নের নামকরণ করা হয়।
সুয়ালক ইউনিয়ন বান্দরবান সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
সুয়ালক ইউনিয়নের স্বাক্ষরতার হার ২৭.৮৭%। এ ইউনিয়নে ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
সুয়ালক ইউনিয়নে যোগাযোগের প্রধান সড়ক হল চট্টগ্রাম-বান্দরবান মহাসড়ক। সব ধরণের যানবাহনে যোগাযোগ করা যায়।
সুয়ালক ইউনিয়নের মধ্য দিয়ে প্রবাহিত হচ্ছে সুয়ালক খাল।
সুয়ালক ইউনিয়নের প্রধান ২টি হাট-বাজার হল সুয়ালক বাজার এবং মাঝেরপাড়া রাস্তার মাথা বাজার।